પતિ સંજય કપૂરની છુટાછેડા માંગતી અરજીનો જવાબ હજી કરિશ્માએ ફાઇલ કર્યો નથી. ત્રીજી માર્ચે સુનાવણી દરમ્યાન બાળકોની ઇન્ટરિમ કસ્ટડી બાબતે કરિશ્મા વતી કાન્તિ સાઠેએ આપેલા જવાબ સામે સંજયની પ્રતિક્રિયાનું સ્ટેટમેન્ટ રજૂ કરવામાં આવશે. એ દિવસે કરિશ્માના વકીલ કેસની સુનાવણી ઇન કેમેરા હાથ ધરવાની માંગણી કરતી અરજી પણ કોર્ટમાં રજૂ કરશે. સેલિબ્રિટીનો કેસ હોવાથી જો એ માંગણી મંજૂર કરવામાં આવે તો કેસને સંબંધિત વ્યકિતઓ સિવાય અન્ય કોઇ પણ સુનાવણીમાં હાજર રહી નહીં શકે.